Marián Hatala

**Marián Hatala** (* 11. september 1958, Holíč) je slovenský básnik, prozaik, prekladateľ, publicista a pedagóg.

## Životopis
Základné vzdelanie nadobudol v Holíči a Senici. Od roku 1974 do roku 1978 študoval na bratislavskom Gymnáziu pre telesne postihnutú mládež. Po maturite študoval tri roky germanistiku a slovakistiku na Filozofickej fakulte Univerzity Komenského v Bratislave. Po štúdiách pracoval na Okresnej správe spojov v Senici, bol knihovníkom v Sobotišti, vyučoval nemecký jazyk na III. ZŠ v Senici. V rokoch 19952000 bol učiteľom nemeckého jazyka na súkromnom gymnáziu Mercury v Bratislave. Do marca 2003 pôsobil ako šéfredaktor česko-slovenského týždenníka Mosty, odvtedy je umelcom v slobodnom povolaní a autorom viacerých kníh. Je členom najväčšej rakúskej spisovateľskej organizácie Grazer Autorenversammlung (so sídlom vo Viedni). Do oblasti jeho tvorby patrí poézia, literatúra pre deti a mládež, recenzistika, publicistika a preklady z poézie a prózy písanej po nemecky. Žije v Bratislave.

## Tvorba
Marián Hatala začal písať poéziu pomerne neskoro. Prvé básne publikoval v literárnych časopisoch, jeho knižným debutom bola na jar roku 1990 vydaná zbierka básní *Moje udalosti.* V nej sa začína prejavovať ako ironický komentátor súčasnosti, čo sa prelína v celej jeho tvorbe. Hatalov básnický jazyk charakterizuje hravosť a nápaditosť, civilné gesto, a to zväčša na pôdoryse krátkych príbehov, ktoré pripomínajú fotografické momentky. Všeobecne možno povedať, že Hatalova poézia je čitateľsky prístupná a adresná. Jedným z ťažísk v jeho tvorbe je poézia určená pre detského čitateľa (*Kratochvíle pre väčšie deti a menších dospelých* a *Spoveď záškoláka*). Recenzie, eseje a fejtóny uverejňuje v slovenských periodikách, no už mnoho rokov autorsky prispieva do časopisu *Listy*, pravidelne sa venuje prekladom  z nemecky písanej literatúry. Rakúskych, nemeckých i švajčiarskych básnikov a prozaikov predstavuje na stránkach slovenských literárnych časopisov, v Slovenskom rozhlase a počas autorských večerov. Jeho básne si možno nalistovať aj v internetovom vydavateľstve ​ Fixpoetry** **Hamburg a sú aj na stránkach internetového časopisu Ilegalit .

## Dielo

### Poézia
* *Moje udalosti* (1990) – debut (PmD, Mníchov, 1990)
* *Zátišie s nočnými výkrikmi* (YAK, Senica, 1993)
* *Všetky moje smútky a iné výtržnosti* (YAK, 1996)
* *básnická zbierka Marián Hatala s podtitulom 41 básní* (YAK, 1999)
* *Listovanie tichom* (RECO-YAK, Senica, 2002)
* *Životopis každodenností* (RECO-YAK, 2005, 1. vydanie)
* *Ľúb*o*stnato. Tri kapitoly o láske* (TRIO PUBLISHING Bratislava. 2013, 1. vydanie)
* *Nespavosť alebo plus mínus štyri steny* (PECTUS, 2016).
**Dva vorvane na dne vane* (ilustrácie: Petra Štětinová Goldflamová; Petrus, Bratislava 2019)
**Neni dňa, aby sis ani neťukel* (ilustrácie: Jaro Jelenek, doslov: Dušan Dušek; Petrus Bratislava 2019)

### Aforizmy
* *Prečo trpaslíci tak rýchlo rastú?* (FO ART Bratislava, 2006, 1. vydanie)
* *Ak chceš hrať v noci na klavíri* (FO ART, 2007, 1. vydanie)
* *V krajine zbytočných možností* (FO ART, 2009, 1. vydanie)

### Próza
* Krok od zmierenia (TRIO PUBLISHING Bratislava 2015, 1. vydanie) – poviedková kniha tematizujúca hemofíliu, čo je vrodené krvácavé ochorenie Mariána Hatalu
*Sviatočne obyčajné dni (PETRUS Bratislava 2020, 1. vydanie) – súbor fejtónov
* Ja, Dorian G. (Spolok Madách – Madách Egyesület, Bratislava 2023, ilustrácie: Gábor Gyenes, doslov: Daniel Pastirčák), 1. vydanie)
***Zberateľ okamihov (PETRUS, Bratislava 2024, 1. vydanie) – súbor fejtónov**

### Pre deti a mládež
* *Kratochvíle pre väčšie deti a menších dospelých* (SPN Bratislava 2010, 1. vydanie)
* *Spoveď záškoláka* (TRIO PUBLISHING Bratislava 2014, 1. vydanie
**Doučko s Futbalom* (Spolok Madách – Madách Egyesület, Bratislava 2021, ilustrácie: Gábor Gyenes, 1. vydanie)

### Knižné preklady
* Rolf Dieter Brinkmann: *Určitý obraz niečoho* (YAK, 1996, spolu s Milanom Richterom)
* Manfred Chobot: *Bábkohry* (YAK, 1998, spolu s M. Richterom a Ladislavom Šimonom)
* Erich Fried: *Všetky príčiny života* (Milanium, Dunajská Lužná, 2001)
* Reiner Kunze: *Búrkové mračná odtiahli* (Milanium, 2003)
* Reinhold Messner: *Mount Ewerest, expedície na strechu sveta* (SLOVART, Bratislava, 2003)
* Ingo Schulze: *Nové životy* (SLOVART, 2008)
* Sabine Gruberová: *Cez noc* (FO ART, 2009)
* Manfred Chobot: Niks ois teata – *Nic neš tyjátr* (FO ART, 2010)
* *Nočný spev sardinky v plechovke* – antológia poézie nonsensu (PECTUS, 2016, Prémia Literárneho fondu za rok 2016)
* Rafik Schami: *Sofia alebo začiatok všetkých príbehov* (Zelený kocúr, Šamorín, 2017) – Prémia Literárneho fondu za rok 2017
* Hermann Hesse: *Spisy a básne z pozostalosti Hermanna Lauschera* (PETRUS, Bratislava, 2017)
*Fabian Saul: *Boulevard Ring,* (Laputa / Literárna bašta, Banská Bystrica, 2019)
*Hermann Hesse: *Gertrúda,* (PETRUS, Bratislava, 2020)  
*Hermann Hesse: Klein a Wagner (PETRUS, Bratislava, 2021) 
*Hermann Hesse: Rosshalda (PETRUS, Bratislava, 2023)
*Fatma Aydemir: Džinovia (TATRAN, Bratislava, 2023)
*Milan Sládek, Ute Maria Bernatzki: *Elfi a letné prázdniny* (PETRUS, Bratislava, 2025)
*Fatma Aydemir: *Lakte* (PETRUS,                Bratislava, 2026)

### Výbery z poézie
* Kniha *Provazochodec* (2004) vyšla v pražskom Akropolise, v preklade Petra Skarlanta, výberovú knihu veršov *Zum Greifen weit* – *Na dosah ďaleko* (2006) vydalo viedenské vydavateľstvo Lehner Verlag s doslovom od Helmutha A. Niederleho a v prekladoch Reinera Kunzeho, Eriky Annussovej a autora. Ďalší knižný výber *Die Fussstapfen auf meiner Zimmerdecke – Stupaje na strope mojej izby* (2020) vyšiel opäť vo Viedni, tentoraz vo vydavateľstve Löcker Verlag, v edícii PEN, doslov napísal Beppo Beyerl. 

### Antológia
* *Poézia na pomedzí* – antológia s ukážkami z básnickej tvorby slovenských, českých, poľských a nemeckých autorov/autoriek, zostavil a doslov napísal Marián Hatala; vydal Yak, 1997.

## Referencie

## Iné projekty

## Externé odkazy
* 
* Diela Mariána Hatalu v súbornom katalógu Slovenskej národnej knižnice
* Marián Hatala: Hemofilik cíti, keď sa blíži nebezpečné krvácanie – rozhovor v denníku SME (2013)

Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Slovenskí publicisti
Kategória:Slovenskí pedagógovia
Kategória:Osobnosti z Holíča